Sonderführer

Ο ***Sonderführer*** (γερμανικά: [ˈzɔndɐˌfyːʁɐ], αποδίδεται ως «ειδικός ηγέτης» πλήρης τίτλος βαθμού: *Sonderführer mit militarer Kommandobeehrungs*, «ειδικός ηγέτης με στρατιωτική εξουσία διοίκησης»), συντομογραφία **Sdf** ή **Sf**, ήταν ειδικός βαθμός - ρόλος που εισήχθη στη Ναζιστική Γερμανία το 1937 για το σχέδιο κινητοποίησης των γερμανικών ενόπλων δυνάμεων.

## Στη Βέρμαχτ
Όταν γινόταν πρόσκληση ενός *Sonderführer* σε στρατιωτική θητεία, ήταν οι ικανότητες των εμπειρογνωμόνων του πολιτικού τομέα και των ειδικών θα μπορούσαν να αξιοποιηθούν για στρατιωτικούς σκοπούς. Ορισμένες αποστολές θα μπορούσαν να καλυφθούν από ανώτερους αξιωματικούς , αξιωματικούς μέσων βαθμών, όπως λοχαγοί, μέχρι βαθμίδες υπαξιωματικών. Εκτεινόταν σε τεράστια ποικιλία λειτουργικών υπηρεσιών, όπως π.χ. σε μετάφραση ξένων γλωσσών, προπαγανδιστικές εργασίες, ιατρικές ή/και κτηνιατρικές υπηρεσία και άλλες παρόμοιες. Συνήθως, οι άνδρες δεν είχαν στρατιωτική εκπαίδευση. Λάμβαναν τον μισθό που ίσχυε για τη θέση που κατείχαν, αλλά μόνο λόγω του προσωρινού τους διορισμού. Κατά κανόνα, ο Sonderführer δεν επιτρεπόταν να εκτελέσει διοικητικές και πειθαρχικές εξουσίες που αναλογούσαν στον βαθμό που του αποδιδόταν. Ωστόσο, αυτό άλλαξε το 1942, κατά τη διάρκεια του Β' Παγκοσμίου Πολέμου. Χαρακτηριστική ήταν η περίπτωση του Πάουλ Χεκενμπέργκερ (Paul Heckenberger), ο οποίος κλήθηκε να εκτελέσει καθήκοντα σταθμάρχη κίνησης στρατιωτικών τρένων το 1941, πράγμα που έκανε καθ'ολη τη διάρκεια του χειμώνα 1941-42, έχοντας τον βαθμό του *Gruppenführer* (υπαξιωματικού)χωρίς να έχει καμία στρατιωτική εκπαίδευση. Τιμήθηκε με πολλά παράσημα μέχρι να τραυματιστεί τόσο ώστε να καταστεί ανίκανος για εκτέλεση καθηκόντων, το 1943.

## Κατηγορίες ''Sonderführer''

Ως Sonderführer' κλήθηκαν σε όλους σχεδόν τους κλάδους των γερμανικών Ενόπλων Δυνάμεων: *[[Γερμανικός Στρατός Ξηράς (1935-1945)|Heer]]* (Στρατό ξηράς), *[[Luftwaffe]]* (Αεροπορία) και *[[Kriegsmarine]]* (Πολεμικό Ναυτικό) καθώς και στις ειδικές δυνάμεις, ισοδύναμα με τοποθετήσεις ή διορισμούς στρατιωτικού προσωπικού στην ιεραρχία της Βέρμαχτ.

Αναθέσεις *Sonderführer* στην ιεραρχία του Heer (Στρατού ξηράς)

* Sonderführer (B), βαθμός ισοδύναμος με ταγματάρχη / Αντισυνταγματάρχη (OF-3 /-4),
* Sonderführer (K), βαθμός ισοδύναμο με Λοχαγό / Hauptmann ή Rittmeister (OF-2 ),
* Sonderführer (Z), βαθμός ισοδύναμος με Leutnant / Oberleutnant (OF-1) ή επικεφαλής διμοιρίας.

Αναθέσεις *Sonderführer* ως Υπαξιωματικών στην ιεραρχία του Heer (Στρατού ξηράς)

* Sonderführer (O), επίσης Interpreter O (en: Interpreter O), βαθμός ισοδύναμος με Oberfeldwebel (OR-7),
* Sonderführer (G), βαθμός ισοδύναμος με Υπαξιωματικό (OR-4).

Οι *Sonderführer* χρησιμοποιήθηκαν κυρίως:

* Ως διερμηνείς
* Στην οικοδομική μηχανική
* Στον τομέα των δημοσίων οικονομικών και των διοικητικών καθηκόντων
* Στη διεκπεραίωση επιστημονικών καθηκόντων, π.χ. ως αρχαιολόγοι ή επιμελητές Μουσείων
* Στον τομέα της γεωπονικής επιστήμης
* Στις σιδηροδρομικές μεταφορές, ιδίως σε σιδηροδρομικές γραμμές που χρησιμοποιούσαν τα τρένα πολεμικών επιχειρήσεων.

Σε περίπτωση επαγγελματικής πείρας ως φωτογράφοι ή σχεδιαστές, ο αντίστοιχος *Sonderführer* θα μπορούσε να κληθεί για υπηρεσία σε μια λεγόμενη «μονάδα Προπαγάνδας» της Βέρμαχτ.

## Παραπομπές


## Εξωτερικοί σύνδεσμοι
*